লেগে গেল সানি লিয়ন ও পূজা মিশ্রর। সারা ভারতের ‘নয়নের মনি’সানির বিরুদ্ধে এবার মানহানির মামলা ঠুকলেন পূজা। কিন্তু কে এই পূজা মিশ্র? সানিকে তো সবাই জানেন, চেনেন। কিন্তু এই পূজা কোথা থেকে উদয় হলেন? 
ঘটনা হল, পূজা মিশ্র ‘বিগ বস’এর পঞ্চম সংস্করণে অংশ নিয়েছিলেন। এ হেন পুজা সানির বিরুদ্ধে বোম্বে হাইকোর্টে একশো কোটি টাকার মানহানির মামলা দায়ের করেছেন। কিন্তু কেন? পূজার বক্তব্য, ‘বিগ বস ৫’ চলাকালীন সানি ইচ্ছাকৃতভাবেই তাঁকে অপমান করেছিলেন। নিজের বয়ানে পূজা বলেছেন, তিনি ‘বিগ বস ৫’-এর একজন জনপ্রিয় প্রতিযোগী। সানি অনেক পরে এই শোয়ে অংশ নেন। পূজার বক্তব্য, সানি সংবাদপত্রে তাঁর বিরুদ্ধে বিরূপ মন্তব্য করেছিলেন। পূজা মনে করছেন, বিদ্বেষ ও হিংসার দ্বারা তাড়িত হয়েই এ হেন আচরণ করেছেন সানি। তাঁর বিরুদ্ধে সানির বিরূপ সাক্ষাৎকারের প্রেক্ষিতে জনমানসে পূজার ভাবমূর্তিও নষ্ট হয়েছে।